Lulkavq 23 AEU - Aq-u phao, jil lal-a nail tsaol-aq - Bible Search\nLulkavq 22 Lulkavq 24\nYeiqsul bhai heeqphaq Phillav jaol nail bha hel-aivq-a nail ganl\n1Aq-u phao, jil lal-a nail tsaol-aq iqsanl mail tsaoq thul lal khi, Yeiqsul bhai heeqphaq Phillav jaol nail bha hel-aivq-a nail ngaol. 2Aqyu juq, Yeiqsul nail kovtavq bhai oeqbal thaq thaq-ail khi ge nail: “Tsaol-aq niil gaq, nvjuq nail jeq-e jaq-a bhai gailkhaol hevq bheel-aivq khi, heeqphaq Gailsaq bhai khaon thaq dov bhiq dai, lav tsoiq nail ngaol. A bhai nee pultavq, ‘Ngal neq, Khali dai khul nail heeqphaq ngaol’ dai, iqsanl aivq ge nail bhai nvjuq ya gaiq, ya moel-a nail ngaol” dai, aqyu juq ge nail ngaol.\n3“Naol Yuldav tsaol-aq nail heeqphaq ngaol laiq” dai, Phillav Yeiqsul bhai naldaiq-a nail ngaol. “Naol ge nail khe-ai, ngel naol” dai, Yeiqsul ge kovq bhiq-a nail ngaol.\n4“Ngal aivq nail lavqkhoel khe laiq nail tsa nail teevq phaq iqsanl maq moel-al” dai, Phillav Philma juq khi tsaol-aq munl munl ma juq bhai ge bhiq-a nail ngaol.\n5Thailhai ngaol-aoq, aqyu juq iqmoeq-u nee maqtsil, gaoq laijai lal khi gul nail: “Tsaol-aq niil gaq Gaqliqlail milkhaoq nee mail niai kev dai, Yuldav milkhaoq doi dai cavq bhiq cov bhiq khi, milkhaoq yaq juq suqsaq lal dai, gaq bivq nail ngaol” dai, gul bhiq-a nail ngaol.\nYeiqsul bhai heeqphaq Heiqlol jaol nail bha hel-aivq-a nail ganl\n6Gaqliqlail dai, ge nail daoq al daoq bhai, Phillav ya gaiq-u phao, “Aivq Gaqliqlail nail tsaol-aq laiq” dai, naldaiq-a nail ngaol. 7Yeiqsul neq, heeqphaq Heiqlol uvthaiq nail milkhaoq bhai jaol nail tsaol-aq ngaol dai, Phillav heeq nia-u phao, Yeiqsul bhai Heiqlol jaol nail bha bhi hel-aivq-a nail ngaol. Heiqlol neq, yanq al nail lavqkhoel bhai, Yeiqlulsaqlaiq meenq bha jaol nail ngaol.\n8Heiqlol Yeiqsul bhai ya moel-u phao, lavqkhiq tsail deedee nail ngaol. Khul khi mail dai ngal-aq neq, Yeiqsul nail ganl aivq ya gaiq daiq khi, Yeiqsul-i mail nl nail bhi heeq bhi moel nail teevq phaq ganav nl daiq lavq nail bhai, moel movq nail, maoq lal-aoq nail ngaol. 9Aq-u phao, aivq Yeiqsul bhai mee nia phaq naldaiq khi ngaol-aoq, Yeiqsul neq, aivq bhai daoq teevq daoq iqsanl maq ge kovq bhiq-al. 10Philma juq khi aoldaoq kovqdaoq cavq nail cov nail juq a bhai thulphaol khi, Yeiqsul nail kovtavq bhai oeqbal thaq deedee nail ngaol. 11Heiqlol neq, aivq nail genl dev nail tsaol-aq juq nee mail teevq gaq khe-ai, Yeiqsul bhai khal nl movq-ail nl bhiq khi, meeq deedee nail heeqphaq nail aqgaq aqdoi aqnel bhi doi khi mail, meelnaq meelnaq-ail helsil nail ngaol. A bhai nee ngal-aq, Phillav jaol nail bha bhi hevq kol laivq-a nail ngaol. 12Aq-u n-gaol neq, heeqphaq Heiqlol khi heeqphaq Phillav teevq gaq nee teevq gaq aqtsaoq tsaoq nail ngaol. Jel lal-u phao neq, teevq gaq nee teevq gaq neejiav jiav lao thaq nail ngaol.\nYeiqsul bhai tavq heivq yaoq dai, dalceiv bhiq-a nail ganl\n13Aq-u phao, Phillav-i mail Philma juq, aqivq jiovq nail juq khi mail, milkhaoq yaq juq bhai khul jil-a nail ngaol. 14Phillav aqyu juq bhai ge bhiq-a nail: “Tsaol-aq niil gaq, milkhaoq yaq bhai hevq bheeq nail gaq ngaol dai, nuljuq ge khi mail, ngal jaol nail bha hel lavq-a nail ngaol. Nuljuq nail sivtavq bhai ngal aivq bhai naldaiq-u phao, nuljuq-i mail aivq nail kovtavq bhai oeqbal thaq nail khe-ai, ngal oeqbal teevq phaq iqsanl maq moel-al. 15Heiqlol iqsanl, aivq nail lavqkhoel khe laiq nail tsa nail phaq maq halpov moel nia nail ngel-i mail, ngal jaol nail bha bhi hevq kol lavq thaq nail ngaol. Aivq sil heeq phaq-ail nl laiq thaq nail teevq phaq iqsanl maq jiav-ail. 16Alheel ngel-i mail, ngal aivq bhai deeq khi phaiq bhiq naol” dai, aqyu juq bhai ge bhiq-a nail ngaol.\n17[Bhaqsaqkhaq bhaoqaiq lav sav-u phao, yaoq kovq yaoq-ao nee, Phillav aqyu juq nail haqbhoil tsaol-aq teevq gaq bhai ya phaiq bhiq nail ngaol.]\n18Aq-u phao, tsaol-aq munl mul lao-ail gul nail: “Tsaol-aq niil gaq bhai tavq heivq yaoq! Nvjuq nail haqbhoil Bhaqlaqbhal bhai phaiq yaoq” dai, teevq gaq khe-ai mailma-ail gul nail ngaol. 19Bhaqlaqbhal neq, meenq lavqkhoel milkhaoq yaq juq suqsaq lal dai nl nail nee ovqtavq, tsaol-aq bhai heivq-a nail ngel-i mail, thaonq bhai laol-ai thaq nail ngaol.\n20Phillav Yeiqsul bhai phaiq bhiq movq nail ngel-i mail, tsaol-aq al juq bhai teevq pov gaoq ge bhiq-a nail ngaol: 21Thailhai ngaol-aoq, aqyu juq gaoq gul nail: “Aivq bhai lavqyavq kovtavq bhai tavq heivq yaoq. Tavq heivq yaoq” dai, aqyu juq mailma-ail gaoq gul nail ngaol.\n22Phillav hail pov teevq pov gaoq ge bhiq-a nail: “Khul khi mail, bhi tavq heivq movq nail-aiq. Aivq haqeiv nail phaq khul nl-a nail-aiq. Ngal aivq nail lavqkhoel khe sil heeq phaq-ail laiq nail tsa nail teevq phaq iqsanl maq moel-al. Alheel ngel-i mail, ngal aivq bhai deeq khi phaiq bhiq naol” dai, aqyu juq bhai gaoq ge bhiq-a nail ngaol.\n23Yeiqsul bhai, lavqyavq kovtavq bhai tavq heivq yaoq dai, aqyu juq mailma-ail gul thailthaiq nail ngel-i mail, aqyu juq jaol nail phao, gaq lai-a nail ngaol. 24Alheel ngel-i mail, aqyu juq-i mail gul nail khe-ai, dalceiv bhiq-a nail ngaol. 25Milkhaoq bhai suqsaq lal dai nl khi, tsaol-aq bhai heivq-a nail ngel-i mail, thaonq bhai laol-ai thaq nail Bhaqlaqbhal bhai, aqyu juq-i mail hal nail khe-ai phaiq bhiq-a nail ngaol. Yeiqsul bhai neq, aqyu juq-i mail khal nl movq nail khe-ai nl dai, aqyu juq nail aqlavq lavqkhoel bhai av bhiq-a nail ngaol.\nYeiqsul bhai tavq heivq nail khi hel-aivq-a nail ganl\n26Genl dev nail tsaol-aq juq, Yeiqsul bhai hel-aivq-u phao, Khulleiqniq meenq bhai jaol nail Silmoq dai mil-ai thaq nail gaq, yalgaol bha lai khi kovq lal nail bhai nieivq thaiq khi, Yeiqsul nail lavqyavq bhi bavq khi mail Yeiqsul nail haoqnao bhi tsaothel-aivq-a nail ngaol. 27Tsaol-aq teevq munl, Yeiqsul nail haqbhoil noeqhaq khi, nioilkhaoq khaoq nail yaqmai-aq teevq juq, Yeiqsul nail haoqnao tsaothe jaol nail ngaol. 28Aq-u phao, Yeiqsul aqyu juq bhai haoqnaol naolkovq kovq khi ge bhiq-a nail: “Yeiqlulsaqlaiq meenq bha jaol nail yaqmai-aq juq-ol, ngal bhaqda nee thaq nioil. Nuljuq yovqgavq nail haqbhoil khi yovqgavq nail yaq nail haqbhoil nioil yaoq. 29Khul khi mail dai ngal-aq neq, ‘Maq bhao aqma juq neq, geeqlaoq eeq nail ngaol. A bhai nee ovqtavq, yaqbeiv maq uvq daiq-a nail yaqmai-aq khi yaq bhai aqtsil maq bhiq cuvq daiq-a nail yaqmai-aq neq, geeqlaoq eeq naol’ dai, ya ge nail aqn aqyanq kev lee nail ngaol. 30Aq-u phao, aqyu juq gaoqjaoq juq bhai niailhai ge bhiq nail ngaol. ‘Nvjuq bhai doeqkhaiq lee yaoq.’ Gaoqjaoq jaoq yaq juq bhai iqsanl, ‘Nvjuq bhai phalthaiq lavq yaoq’ dai, ge bhiq nail ngaol. 31Khul khi mail dai ngal-aq neq, aqyu juq aqbhaol aqjiq bhai niidai phaq-ail nl bhiq haq neq, aqbhaol aqgee bhai neq, khadai gaoq nl bhiq nail ngel-ail” dai, ge bhiq-a nail ngaol.\nYeiqsul bhai tavq heivq-a nail ganl\n32Aq-u phao, aqyu juq Yeiqsul nee mail teevq gaq khe-ai tavq heivq nail dai khi mail, haqeiv nail tsaol-aq nvq gaq bhai iqsanl, hevq dol-aivq-a nail ngaol. 33Uqcov dai khul nail gaoqjaoq bhai lai kev-u phao, aqyu juq Yeiqsul bhai lavqyavq kovtavq bhai tavq thaiq-a nail ngaol. Haqeiv nail tsaol-aq al nvq gaq bhai iqsanl, aivq nail lavqmal phao teevq gaq, lavqtsel phao teevq gaq dai, tavq thaiq-ai thaq nail ngaol. 34Aq-u phao, Yeiqsul ge nail: “Aqbhu-ol, aqyu juq nail oeqbal phaiq bhiq yaoq. Khul khi mail dai ngal-aq neq, aqyu juq khalhai nl thailthaiq nail dai, aqyu juq maq heeq nia-ail” dai, ge bhiq-a nail ngaol. A bhai nee ngal-aq, genl dev nail juq neq, Yeiqsul nail aqgaq aqdoi bhai khul gaq khul keiv ya dai, eellaoq bheq khi bhoilpav khi oil-a nail ngaol.\n35Tsaol-aq maodai a bhai thulphaol khi heldaiq-u phao, Yuldav tsaol-aq nail aqivq aqtsu juq Yeiqsul bhai meelnaq meelnaq-ail khi ge nail: “Aivq neq, yu bhai hevqkovq kivq naol geiq. Aivq neq, Miqyail-i mail tsel dov-ai thaq nail Khali dai, khul nail gaq ngel haq neq, aivq nail aqmaol bhai aivq bhi hevqkovq daiq yaoq” dai, ge nail ngaol.\n36-37Genl dev nail juq iqsanl aivq nail aqjail bhai lal khi, aqtsel mao-ail tsel nail aqheeq tsilju nail ullul aivq bhai bhi daol bhi daol-ail khi ge nail: “Naol Yuldav nail tsaol-aq nail heeqphaq ngel haq neq, naoq nail aqmaol bhai naol bhi jel-ail yaoq” dai, meelnaq meelnaq-ail khi ge nail ngaol.\n38“Tsaol-aq niil gaq neq, Yuldav nail tsaol-aq nail Heeqphaq ngaol” dai, gevq khi, Yeiqsul nail uqhuq pultavq phao tavq thaiq-ai thaq nail ngaol.\n39Aivq nee mail bhi tavq heivq-a nail tsaol-aq al nvq gaq nail lavqkhoel khe teevq gaq ge nail: “Naol Khali maq ngel laiq. Naoq nail aqmaol bhai bhi jel-ail khi, nv-nvq gaq bhai iqsanl bhi jel-ail lavq yaoq” dai, Yeiqsul bhai khal ge movq-ail ge bhiq-a nail ngaol.\n40Thailhai ngaol-aoq, nvq gaq teevq gaq aivq nail aqtsaoq bhai khaq khaq-ail khi ge nail: “Naol aivq khe-ai dalceiv-ai thaq nail bhai ya daq khi ngaol-aoq, Miqyail bhai maq geesil lal-ail laiq. 41Ngadao nvq gaq niailhai ya daq nail neq, tsaq naol. Ngadao nvq gaq nl laiq-a nail ngel-i mail, daq heeq phaq-ail tsaq nail ngel-i mail ya daq nail ngaol. Thailhai ngaol-aoq, tsaol-aq niil gaq neq, khul teevq phaq iqsanl maq nl laiq-al” dai, ge bhiq-a nail ngaol.\n42A bhai nee ngal-aq, aivq ge nail: “Yeiqsul-ol, naol heeqphaq joiqjaq lee-u phao, ngaq bhai thaq nioilpeivq lavq dei-eiq” dai, ge bhiq-a nail ngaol.\n43Yeiqsul ge nail: “Ngal naoq bhai maldil dai, ge lavq bhel. Yanqgaol naol ngaq-ai nee mail Bhaqlaqdilsuv dai khul nail gaoqkhail+ lavqkhoel bhai ya jaol nail ngaol” dai, ge bhiq-a nail ngaol.\nYeiqsul sil-a nail ganl\n44Aqyanq al neq, n-gaol laolma nee mail, kivq hail lail ma naqli hail lavq bha kev dai, miltsaq kovtavq bhai navtsee dai pevq-ail khi, nlma nail aqbhaq iqsanl maq bhaq-ail. 45Uqhuq thaoq nail ilkhaol il ma nail lavqkhoel khe thao pav-ai thaq nail haqphal phal ma iqsanl, gaoltsi nee mail nvq pav pav ail-a nail ngaol. 46Aq-u phao, Yeiqsul mailma-ail gul khi ge nail: “Aqbhu-ol, ngaq nail aqhaqlal naoq nail aqlavq lavqkhoel bhai av bhiq naol” dai, ge nail ngaol. Aivq alhai ge gaq khi, aqhaq ceiv-a nail ngaol.\n47Alhai pevq lal-a nail bhai, genl dev nail teevq yal gaq nail aqivq teevq gaq ya moel-u phao, “Tsaol-aq niil gaq, maldil tsaq nail daol nail tsaol-aq ngel lao thaq nial” dai, ge khi, Miqyail bhai tsiqeeq nail ngaol. 48A bhai heldaiq lal-a nail tsaol-aq iqsanl mail, alhai pevq lal-a nail bhai, ya moel-u phao, noeqhaq deedee nail lavqkhoel nee, neema bhai deeq deeq-ail khi, kovq ail-a nail ngaol. 49Thailhai ngaol-aoq, aivq nail aqtsaoq juq khi mail Gaqliqlail milkhaoq nee mail aivq nail haoqnao tsaothel lavq-a nail yaqmai-aq juq neq, al jaiq-ail maq eq nail bhai thulphaol khi, pevq lal thailthaiq nail ganl al juq bhai heldaiq nail ngaol.\nYeiqsul bhai duq pheeq-a nail ganl\n50-51Aq-u phao, Yuldav milkhaoq bhai jiav nail Aqlilmaqthaiq meenq bhai jaol nail, Yaolsai dai mil-ai thaq nail teevq gaq jaol nail ngaol. Aivq neq, meeq nail jaq nail tsaq nail daol nail teevq gaq ngaol. Aivq iqsanl, Miqyail Milkhaoq bhai noeqthunq nail ngaol. Aivq neq, maoqbhaoq nl nail munl lavqkhoel bhai aol khi ngaol-aoq, aqyu juq-i mail maoqbhaoq nl khi ge ceiv-a nail ganl bhai neema maq tsaq-ail. 52Aivq Phillav jaol nail bha Yeiqsul nail aqmaol hal lai-a nail ngaol. 53Aivq Yeiqsul nail aqmaol bhai lavqyavq kovtavq nee bavq kha khi, haqphal-i mail maoltoev toev-a nail ngaol. A bhai nee ngal-aq, teevq gaq iqsanl maq bavq bhoel daiq-a nail, lovmav-i mail tavq-ai thaq nail luqdaol nail lavqkhoel bhai bavq duq ail-a nail ngaol. 54Aq-u n-gaol neq, jaol n n-gaol nail haqbhoil lainq nail aqn pevq khi, jaol n kev lal-aiq nail ngaol.\n55Gaqliqlail milkhaoq bha nee mail, Yeiqsul nee mail lal-a nail yaqmai-aq al juq neq, luqdaol bhai maqkhaiq, aivq bhai bavq duq ail-a nail dao bhai maqkhaiq, tsaothel-aivq khi, heldaiq ail-a nail ngaol. 56A bhai nee ngal-aq, aqyu juq kovq lai khi, huqbhiq nil nail aqtseel juq khi huqbhiq nil nail ulcuvq lainq-ai thaq nail ngaol. A bhai nee ngal-aq, aoldaoq kovqdaoq bhai gevq-ai thaq nail khe-ai, aqyu juq jaol n n-gaol gaqnaq naq-a nail ngaol.


Eilpheilsu Introduction AEU - Bible Search\nGaqlaqtil 6 Eilpheilsu 1\nGevq-a nail aqyanq neq, A.D. 61 kovq niidai bhai gevq-a nail ngaol. Paolluv Lolmav meenq nail thaonq bhai iqmoeq ilmoeq aol-u phao, gevq-a nail ngaol. Paolluv a bhai aol-u phao, haoqgavq liq keiv gevq-a nail ngaol. Haoqgavq al liq keiv bhai neq, “Thaonq bhai aol khi gevq-a nail haoqgavq” dai, khul nail ngaol. Khul nail haoqgavq dai ge haq neq, Eilpheilsu, Pillilpiv, Gaollaolsail khi mail Philleilmoq nail haoqgavq ngaol.\nHaoqgavq niil keiv neq, Eilpheilsu meenq khe jaol nail Khali yaq munl bhai gevq bhiq-a nail ngaol. Eilpheilsu meenq neq, meenq meenq ma teevq meenq pevq khi laovq laovq ma juq nee yalkav gaoq nail jaiqgaiq jaiq kha kha nail meenq teevq meenq pevq nail ngaol. Eilpheilsu meenq khe Khali yaq juq neq, Yuldav tsaol-aq juq nee maqtsil yu nail jeq-e jaq-a juq mao jaiq nail ngaol.\nHaoqgavq niil keiv neq, Paolluv Miqyail-i mail bivq lavq-a nail geeqlaoq eeljaol nail ganl bhai maqkhaiq, hevqkovq nail ganl bhai maqkhaiq, aqdoevq khalhai yaq doevq nail ganl bhai maqkhaiq, aqmeeq-ai bhi heeq nia nail haqbhoil gevq-a nail ngaol.


Maqkul 16 AEU - Jaol n jel-ail khi Maqgaqdaqlal meenq - Bible Search\nMaqkul 15 Lulkavq int\n1Jaol n jel-ail khi+ Maqgaqdaqlal meenq bhai jaol nail Maqlil, Yaqkov nail aqma Maqlil khi mail Saqloqmeiq, aqyu juq Yeiqsul nail aqmaol bhai hoeldav bhiq nail dai khi, huqbhiq nil nail phaq ul ail-a nail ngaol. 2Yaoq n yaoq, nqhao navqmav-ail nl ma dov lal-u phao, aqyu juq luqdaol bhai ail-a nail ngaol. 3“Ngadao juq nail haqbhoil luqdaol moeqkhoeq bhai ngaoq tsoiq-ai thaq nail lovmav al heeq bhai, khaq sil gaq bhi ngaoq phao heeq” dai, aqyu juq nail gaiqlaq bhai ge pheeljaq nail ngaol.\n4Thailhai ngaol-aoq, aqyu juq heldaiq gai-aivq-u phao neq, lovmav al heeq ngaoq ha-ai thaq nail bhai ya moel-a nail ngaol. Lovmav al heeq neq, eeq deedee nail ngaol. 5A bhai nee ngal-aq, aqyu juq luqdaol lavqkhoel bhai aol lai-u phao, phulleq dai phailkhaoq heelma doi-nq thaq nail yaqyov-aq yaqnoil teevq gaq lavqmal phao jaoldeel-nvq thaq nail bhai ya moel khi, geesil deedee lal bhiq-a nail ngaol.\n6Aq-u phao, aivq aqyu juq bhai ge bhiq-a nail: “Thaq geesil. Lavqyavq kovtavq bhai tavq heivq-a nail, Naqsaqlail meenq yaq Yeiqsul bhai nuljuq heldaiq lee thaq nail nial. Aivq doevq kovq lal-aoq nail ngaol. Aivq niilniai maq jaol yaoq-aol. Aivq bhai bavq thaq-a nail aqduq bhai heldaiq lee yaoq. 7Nuljuq kovq lai khi, aivq nail yaqlaol khi mail Bheiqtuvluv bhai niailhai ge bhiq lai yaoq: ‘Aivq nuljuq nail iqmoeq nee Gaqliqlail milkhaoq bhai ail thailthaiq nail ngaol. Aivq nuljuq bhai ge thaq-ail ceevq-a nail khe-ai, a bhai nuljuq aivq bhai ya moel naol’ dai, ge bhiq lai dei-eiq” dai, aqyu juq bhai ge bhiq-a nail ngaol.\n8Aq-u phao, yaqmai-aq al juq luqdaol nee mail dov ail-a nail ngaol. Aqyu juq geesil khi aqjuq juq deedee nail nee ovqtavq, noeq-u maq dov dai pevq-ail khi, tsaoq kol-aivq-a nail ngaol. Aqyu juq geesil deedee nail ngel-i mail, teevq gaq bhai iqsanl maq ge bhiq-al.\nYeiqsul aivq nail aqmaol Maqgaqdaqlal meenq bhai jaol nail Maqlil bhai bhi moel-a nail ganl\n9[Yeiqsul neq, jaol n jel-ail khi iqmoeq-u n-gaol, nqhao navqmav-ail doevq kovq lal-a nail ngaol. A bhai nee ngal-aq, aivq nail aqmaol Maqgaqdaqlal meenq bhai jaol nail Maqlil bhai iqmoeq bhi moel-a nail ngaol. Yaqmai-aq al gaq neq, jel lal-u phao, neivq sivq maol aol nail bhai, Yeiqsul-i mail the dov bhiq-a nail al gaq ngaol. 10Yeiqsul nee mail teevq gaq khe-ai jaol-a nail juq, noeqhaq nail lavqkhoel nioil thailthaiq-u phao, Maqlil ganl al aqyu juq bhai ge gaiq lai bhiq-a nail ngaol. 11“Yeiqsul aqdoevq doevq-ai haq nail ngaol. Ngal aivq bhai ya moel-a nail ngaol” dai, Maqlil aqyu juq bhai ge bhiq khi ngaol-aoq, aqyu juq neq, “Maq pevq lal nia-ail” dai, ge kovq bhiq-a nail ngaol.\nYeiqsul aivq nail aqmaol yaqlaol nvq gaq bhai bhi moel-a nail ganl\n12A bhai nee ngal-aq, aqyu juq nail lavqkhoel khe nvq gaq julgu bhai kovq ail thailthaiq-u phao, Yeiqsul aivq nail aqmaol micil bhi phal-ail khi aqyu nvq gaq bhai bhi moel-a nail ngaol. 13Aqyu nvq gaq kovq lal khi jaol-ail ceevq-a nail juq bhai ge bhiq khi ngaol-aoq, aqyu juq neema maq thaqtsaol-ail.\nYaqlaol tsel teevq gaq bhai Yeiqsul daoq bivq-a nail ganl\n14A bhai nee ngal-aq, yaqlaol tsel teevq gaq jaoljaoq khi aoq jaq thailthaiq-u phao, Yeiqsul aivq nail aqmaol aqyu juq bhai bhi moel-a nail ngaol. Aqyu juq neema maq thaqtsaol nail nee ovqtavq, neema gaol nail ngel-i mail, Yeiqsul aqyu juq bhai khaq-a nail ngaol. Khul khi mail dai ngal-aq neq, Yeiqsul gaoq doevq kovq lal-a nail bhai ya moel-a nail tsaol-aq nail daoq bhai, aqyu juq neema maq thaqtsaol-ail.\n15A bhai nee ngal-aq, Yeiqsul aqyu juq bhai ge bhiq-a nail: “Miltsaq doi dai ail khi, tsaol-aq iqsanl bhai lavqkhiq tsail nail geeqlaoq daoq cavq bhiq ail yaoq. 16Neema thaqtsaol khi ulcuvq saol nail tsaol-aq hevqkovq nail phaq ya nail ngaol. Neema maq thaqtsaol nail tsaol-aq neq, yalkhaq dal nail bhai ya daq nail ngaol. 17Neema thaqtsaol nail tsaol-aq juq neq, bhi heeq bhi moel nail phaq niil juq nl nail ngaol. Aqyu juq ngaq nail aqmil bhai juq juq-ail, neivq bhai the dov nail ngaol. Aqyu juq mee nia phaq nail daoq ge nail ngaol. 18Aqyu juq eellel bhai nieivq nia nail ngaol. Aqyu juq jaldovq jaq khi daol khi ngaol-aoq, khul maq pevq lal-ail. Nal nail goel nail tsaol-aq nail kovtavq bhai aqlavq bavq dav-u phao, tsaol-aq al juq meeq lai nail ngaol” dai, Yeiqsul aqyu juq bhai ge bhiq-a nail ngaol.\nYeiqsul nqtavq kovtavq bhai kovq dav lai-a nail ganl\n19Heeqphaq Yeiqsul aqyu juq bhai alhai ge bhiq gaq-u phao, aivq bhai nqtavq kovtavq bha tsiqdal laivq-a nail ngaol. Aivq a bhai Miqyail nail lavqmal phao jaoldeel-nvq thaq nail ngaol. 20Yaqlaol juq iqsanl dov ail khi, yaoq dao yaoq-ao nee mail geeqlaoq daoq cavq bhiq ail-a nail ngaol. Heeqphaq Yeiqsul aqyu juq nee mail ganl tsao nl nail ngaol. Aqyu juq-i mail cavq nail geeqlaoq daoq al duq jaiq lal dai Yeiqsul bhi heeq bhi moel nail phaq nl dov bhiq-a nail ngaol.]


Ma‸htehˍ li‸ 1, Lahu Bible (LHBR) | The Bible App\nMa‸htehˍ li‸ 1\nYeˍsuˆ Hkri‸ ve awˬ ceuˬ awˬ hkʼaˇ teˇ hpaˍ\n1Li‸ chi lehˬ, Aˍbraˍhanˍ ve awˬ yaˇ leh Daˍviˆ ve awˬ yaˇ hpeh‸ ve Yeˍsuˆ Hkri‸ ve awˬ ceuˬ awˬ hkʼaˇ teˇ caˉ peuˬ teˇ caˉ ya‸ la ve awˬ lawn bvuh‸ taˍ ve li‸ hpeh‸ ve yoˬ.\n2-6aAˍbraˍhanˍ ve awˬ yaˇ lehˬ Iˉcaˆ yoˬ. Iˉcaˆ ve awˬ yaˇ lehˬ Yaˍkoˆ yoˬ. Yaˍkoˆ ve awˬ yaˇ lehˬ, Yuˇda‸ leh yawˇ ve awˬ viˉ awˬ nyi teˇ hpaˍ yoˬ. Yuˇda‸ ve awˬ yaˇ lehˬ, awˬ miˇ ma Taˍmaˍ lo paw la ve Hpaˍrehˆ leh Seˍraˆ yoˬ. Hpaˍrehˆ ve awˬ yaˇ lehˬ Heˍsaˍronˍ yoˬ. Heˍsaˍronˍ ve awˬ yaˇ lehˬ Aˍranˍ yoˬ. Aˍranˍ ve awˬ yaˇ lehˬ Aˍmiˆnaˍdaˆ yoˬ. Aˍmiˆnaˍdaˆ ve awˬ yaˇ lehˬ Naˍsonˍ yoˬ. Naˍsonˍ ve awˬ yaˇ lehˬ Saˍlaˍmonˍ yoˬ. Saˍlaˍmonˍ ve awˬ yaˇ lehˬ, awˬ miˇ ma Raˍhkaˆ lo paw la ve Bawˇzaˆ yoˬ. Bawˇzaˆ ve awˬ yaˇ lehˬ, awˬ miˇ ma Ruˉhtaˆ lo paw la ve Awˇbehˆ yoˬ. Awˇbehˆ ve awˬ yaˇ lehˬ Yeˍsehˇ yoˬ. Yeˍsehˇ ve awˬ yaˇ lehˬ hkunˉ hawˉ hkanˇ Daˍviˆ yoˬ.\n6b-11Daˍviˆ ve awˬ yaˇ lehˬ, Uˇriˇya‸ ve awˬ miˇ ma hpeh‸ jaw ve yaˇ miˇ teˇ gʼaˇ lo paw la ve Sawˉla‸monˍ yoˬ. Sawˉla‸monˍ ve awˬ yaˇ lehˬ Rawˇbaoˍ yoˬ. Rawˇbaoˍ ve awˬ yaˇ lehˬ Aˍbiˉya‸ yoˬ. Aˍbiˉya‸ ve awˬ yaˇ lehˬ Aˍsaˆ yoˬ. Aˍsaˆ ve awˬ yaˇ lehˬ Yawˇsaˍhpaˆ yoˬ. Yawˇsaˍhpaˆ ve awˬ yaˇ lehˬ Yaˍhawˇranˍ yoˬ. Yaˍhawˇranˍ ve awˬ yaˇ lehˬ Awˇsiˆ yoˬ. Awˇsiˆ ve awˬ yaˇ lehˬ Yoˇtanˍ yoˬ. Yoˇtanˍ ve awˬ yaˇ lehˬ Aˍhkaˆ yoˬ, Aˍhkaˆ ve awˬ yaˇ lehˬ Heˍsaˍkiˆ yoˬ. Heˍsaˍkiˆ ve awˬ yaˇ lehˬ Maˍnaˍseˍ yoˬ. Maˍnaˍseˍ ve awˬ yaˇ lehˬ Aˍmonˍ yoˬ. Aˍmonˍ ve awˬ yaˇ lehˬ Yoˇsiˆ yoˬ. Yoˇsiˆ ve awˬ yaˇ lehˬ Baˍbuˍlonˍ mvuhˇmiˬ lo shu yuˬ kʼai ve teˇ co-e htaˇ, Yeˍhkawˇniˆ leh yawˇ ve awˬ viˉ awˬ nyi hui yoˬ.\n12-16Baˍbuˍlonˍ mvuhˇmiˬ lo shu yawˇ hui hta‸ yuˬ kʼai peuˬ hkʼaw‸ nawˉ, Yeˍhkawˇniˆ ve awˬ yaˇ lehˬ Saˍlaˍteˍlaˆ yoˬ. Saˍlaˍteˍlaˆ ve awˬ yaˇ lehˬ Seˍruˇbeˍlaˆ yoˬ. Seˍruˇbeˍlaˆ ve awˬ yaˇ lehˬ Aˍbiˉoˆ yoˬ. Aˍbiˉoˆ ve awˬ yaˇ lehˬ Eˇlaˍkenˍ yoˬ. Eˇlaˍkenˍ ve awˬ yaˇ lehˬ Aˍcawˍ yoˬ. Aˍcawˍ ve awˬ yaˇ lehˬ Saˍdoˆ yoˬ. Saˍdoˆ ve awˬ yaˇ lehˬ Aˍhkeˍ yoˬ. Aˍhkeˍ ve awˬ yaˇ lehˬ Eˇliˍoˆ yoˬ. Eˇliˍoˆ ve awˬ yaˇ lehˬ Eˇlaˍsaˍ yoˬ. Eˇlaˍsaˍ ve awˬ yaˇ lehˬ Maˍhtanˍ yoˬ. Maˍhtanˍ ve awˬ yaˇ lehˬ Yaˍkoˆ yoˬ. Yaˍkoˆ ve awˬ yaˇ lehˬ, Maˍriˆ ve awˬ hpawˇ Yoˇseh‸ yoˬ. Maˍriˆ lehˬ Hkri‸ teh‸ kʼoˆ ve Yeˍsuˆ hta‸ paw la piˇ ve yoˬ.\n17Hkʼe te leh, Aˍbraˍhanˍ hta‸ tanˬ leh Daˍviˆ ve awˬ co-e hkʼa gaˬ, teˇ chi awˇ co-e cawˬ ve yoˬ. Daˍviˆ hta‸ tanˬ leh Baˍbuˍlonˍ mvuhˇmiˬ lo shu yuˬ kʼai ve awˬ co-e hkʼa gaˬ, teˇ chi awˇ co-e cawˬ ve yoˬ. Baˍbuˍlonˍ mvuhˇ miˬ lo shu yuˬ kʼai ve hta‸ tanˬ leh Hkri‸ ve awˬ co-e hkʼa gaˬ, teˇ chi awˇ co-e cawˬ ve yoˬ.\nYeˍsuˆ Hkri‸ paw la ve\n18Yeˍsuˆ Hkri‸ paw la ve awˬ lawn lehˬ chi hkʼe yoˬ. Yawˇ ve awˬ e Maˍriˆ lehˬ, Yoˇseh‸ hta‸ heuˆ tuˬ ka ti‸ te da‸ peuˬ hkʼaw‸ nawˉ, yawˇ huiˉ maˬ maˇ heuˆ da‸ sheˍ htaˇ, da‸ ve kehˬ ve Awˬ ha hpu hta‸ pa taw Maˍriˆ yaˇ hu la ve yoˬ. 19Yawˇ ve awˬ hpawˇ Yoˇseh‸ lehˬ, hteˇ ve cawˇ ve chaw hpeh‸ leh Maˍriˆ ve mehˆ hpfuhˇ maˇ luˬ piˇ gaˇ ve pa taw, yawˇ hta‸ ta‸ iˉ baˬ taˉ tuˬ dawˇ taˍ ve yoˬ. 20Yawˇ chi hkʼe dawˇ nyi chehˇ ve teˇ yanˇ, zuh‸ maˆ mawˬ ve awˬ hkʼaw lo Jawˇmawˇ Gʼuiˬsha ve mvuhˇ naw ma tcuh yaˇ teˇ gʼaˇ tawˆ la leh kʼoˆ ve, Daˍviˆ ve yaˇ Yoˇseh‸-oˬ, nawˬ ve awˬ miˇ ma Maˍriˆ hta‸ heuˆ tuˬ taˇ dawˇ haˍ. Awˬ lawn kʼo, yawˇ yaˇ hu ve lehˬ, da‸ ve kehˬ ve Awˬ ha hpu hta‸ pa taw yoˬ. 21Yawˇ yaˇ paˍ teˇ gʼaˇ paw la tuˬ leh, nawˬ yawˇ hta‸ Yeˍsuˆ teh‸ gʼa meh piˇ tuˬ yoˬ. Awˬ lawn kʼo, yawˇ ve chaw ceuˬ hta‸ yawˇ hui ve venˇbaˆ awˬ hkʼaw lo yawˇ htaiˍ hkʼaw‸ piˇ tuˬ yoˬ teh‸, mvuhˇ naw ma tcuh yaˇ kʼoˆ piˇ ve yoˬ.\n22Chi hkʼa peu-eˬ hpeh‸ la ve lehˬ, Jawˇmawˇ Gʼuiˬsha yawˇ ve tcuh kaˍ paˍ teˇ gʼaˇ hta‸ cuˇ leh kʼoˆ taˍ ve tawˇ hkawˇ biˇ la tuˬ awˬ pon hpeh‸ la ve yoˬ. 23Yawˇ kʼoˆ ve,\nNyi loˬ. Yaˇ miˇ haˉ teˇ gʼaˇ yaˇ hu la leh yaˇ paˍ teˇ gʼaˇ paw la tuˬ yoˬ. Yaˇ paˍ oˇ ve hta‸ Eˇmaˍno-eˍlaˆ meh piˇ tuˬ yoˬ.\nteh‸ kʼoˆ taˍ ve yoˬ. #Isy 7:14 (Eˇmaˍno-eˍlaˆ kʼoˆ ve tcuhˉ kuiˬ lehˬ, Gʼuiˬsha ngaˬ hui geh chehˇ ve yoˬ teh‸ kʼoˆ ve yoˬ.)\n24Yoˇseh‸ zuh‸ nawˇ la htaˇ, Jawˇmawˇ Gʼuiˬsha ve mvuhˇ naw ma tcuh yaˇ yawˇ hta‸ kʼoˆ piˇ ve hkʼa shuˍ shuˍ te leh, yawˇ ve awˬ miˇ ma hta‸ heuˆ ve yoˬ. 25Ya‸ hkʼaˇ, yaˇ paˍ maˇ paw la sheˍ ve ceh ceh yawˇ geh maˇ zuh‸. Yaˇ paˍ oˇ ve paw la leh yawˇ hta‸ Yeˍsuˆ teh‸ meh piˇ ve yoˬ.\nดูMa‸htehˍ li‸ 1ทีละข้อ\nMa‸htehˍ li‸ 1:1\nMa‸htehˍ li‸ 1:6\nMa‸htehˍ li‸ 1:11\nMa‸htehˍ li‸ 1:16\nMa‸htehˍ li‸ 1:17\nMa‸htehˍ li‸ 1:18\nMa‸htehˍ li‸ 1:19\nMa‸htehˍ li‸ 1:20\nMa‸htehˍ li‸ 1:21\nMa‸htehˍ li‸ 1:22\nMa‸htehˍ li‸ 1:23\nMa‸htehˍ li‸ 1:24\nMa‸htehˍ li‸ 1:25


Phaodaiq 22 AEU - A bhai nee ngal-aq, nqtavq gaqkhoel - Bible Search\n1A bhai nee ngal-aq, nqtavq gaqkhoel al gaq, aqdoevq bhi doevq nail laoljaol ngaq bhai cavq naq lavq-a nail ngaol. Miqyail khi Yaolyaq nail joiqjaq doiqbev nee il dov lee khi, sainl khe-ai dul nail haoltaiv deel laoljaol pevq nail ngaol. 2Laoljaol al jaol neq, meenq nail gailkhaol gaoltsi nvq pav-ail il khal leevq thaq nail ngaol. Laoljaol al jaol nail nvq phao bal-nvq, nvq phao bal-nvq-ail, aqdoevq bhi doevq nail aqbhaol doevq nail ngaol. Aqheeq aqbhaol al bhaol neq, aqheeq tsel-nvq phaq heeq khi, bhala yaoq heeq yaoq-ao nee aqheeq heeq lee nail ngaol. Aivq nail aqpavq juq neq, jeq-e jaq-a iqsanl nail nalgoel bhai meeq lai nail haqbhoil ngaol. 3Niai nee pultavq neq, khul phaq maqkhaiq iqkhail yavq nail bhai maq ya daq yaoq-aol. Meenq al meenq bhai Miqyail khi Yaolyaq nail joiqjaq doiqbev bev ma jiav khi, aivq nail yaqkav juq aivq bhai uqhuq thaoq nail ngaol. 4Aqyu juq aivq nail maivphaoq bhai ya moel khi, aqyu juq nail neeqthel bhai aivq nail aqmil gevq-ai thaq nail ngaol. 5Niai nee pultavq neq, nqkivq maq kivq-ail yaoq-aol. Phalmanq nail aqbhaq maqkhaiq, nlma nail aqbhaq maqkhaiq, aqyu juq maq loq yaoq-aol. Khul khi mail dai ngal-aq neq, Heeqphaq Miqyail aqyu juq bhai aqbhaq bhaq bhiq nail ngaol. Aqyu juq neq, nqmaq maqluv halyeel ya uvthaiq nail ngaol. 6A bhai nee ngal-aq, nqtavq gaqkhoel al gaq teevq pov gaoq ge nail: “Daoq niil juq neq, maldil tsaq khi saljial ivq nail daoq ngaol. Miqyail nail haqbhoil gedan nail juq bhai Aqhaqlal Miqyail bivq-a nail Heeqphaq Miqyail neq, mao-ail maq maoq lal mail pevq lal nail juq aivq nail yaqkav juq bhai phaodaiq bhiq nail dai khi, aivq nail nqtavq gaqkhoel bhai khoel-ai leevq-a nail ngaol” dai, ge bhiq-a nail ngaol.\nYeiqsul lavqtsail mail yavq kha lee nail ganl\n7“Ngal lavqtsail mail yavq kha lee naol dei-eiq. Haoqgavq niil nail lavqkhoel bhai gevq-ai thaq nail Miqyail nail daoq bhai naldaiq nail tsaol-aq, geeqlaoq eeq nail ngaol” dai, Yeiqsul ngaq bhai ge lavq-a nail ngaol.\n8Ngal neq, Yaolhaq ngaol. Ngal ganl niil juq iqsanl bhai ya gaiq ya moel-a nail ngaol. Ganl niil juq bhai ya gaiq ya moel gaq-u phao, ngaq bhai cavq naq lavq-a nail nqtavq gaqkhoel al gaq bhai uqhuq thaoq nail dai khi, aivq nail aqkhil daoqthaoq bhai peevqceevq kovdoiq doiq-a nail ngaol. 9Thailhai ngaol-aoq, aivq ge nail: “Thailhai thaq khi. Ngal iqsanl, naoq-ai kheel Miqyail nail yaqkav ngaol. Naoq nail aqivq jaqbheq pevq nail, Miqyail nail haqbhoil gedan nail juq nee maqkhaiq, haoqgavq niil keiv nail lavqkhoel bhai gevq-ai thaq nail daoq juq bhai naldaiq nail tsaol-aq juq iqsanl nee maqkhaiq, ngal iqsanl aqyu juq kheel yaqkav ngaol. Miqyail bhai taivq-ail uqhuq thaoq yaoq” dai, ngaq bhai ge lavq-a nail ngaol.\n10A bhai nee ngal-aq, aivq ngaq bhai gaoq ge lavq-a nail: “Haoqgavq nail lavqkhoel bhai gevq-ai thaq nail Miqyail nail daoq bhai junq thaq deeq. Khul khi mail dai ngal-aq neq, aqyanq kev lee-aiq nail ngaol. 11Haqeiv nail phaq nl nail tsaol-aq haqeiv nail phaq nl dal laivq khi, aqjiivq aqcavq phaq nl nail tsaol-aq iqsanl aqjiivq aqcavq phaq nl dal laivq naol. Tsaq nail daol nail phaq nl nail tsaol-aq tsaq nail daol nail phaq nl dal laivq khi, meeq nail haol nail tsaol-aq juq iqmoeq phao aqmeeq aqhaol haol dai doevq dal laivq nail ngaol” dai, ge lavq-a nail ngaol.\n12Yeiqsul ge nail: “Ngal lavqtsail mail yavq kha lee naol dei-eiq. Tsaol-aq yaoq gaq yaoq-ao nee bhai, yovqgavq-i mail khal nl khal hal-a nail khe-ai geel-nvq dai bivq nail dai khi, ngal kovpavq oil leevq naol. 13Ngal neq, Aqlaqphal khi Aolmeiqgal ngaol. Iqmoeq ilmoeq khe khi haoqnao naosaq khe gaq iqsanl ngel naol. Iqmoeq ilmoeq iqsanl, haoqnao naosaq khe iqsanl pevq nail ngaol.\n14Yovqgavq nail aqgaq aqdoi bhai tsiq haol-a nail tsaol-aq, geeqlaoq eeq nail ngaol. Aqyu juq neq, aqdoevq bhi doevq nail aqbhaol al nail aqheeq ya jaq dai maqkhaiq, meenq nail lolgov lavqkhoel nee aol lal nail aqkhaoqanq ya-a nail ngaol. 15Thailhai ngaol-aoq, meenq nail lavqniil phao neq, kheeq khe-ai dul nail tsaol-aq, neivq bhai laol nail sail nail tsaol-aq, khaqmiq sev nail tsaol-aq, tsaol-aq bhai lav heivq-a nail tsaol-aq, thaoqphaoq aqma maolkhoel bhai uqhuq thaoq-a nail tsaol-aq khi, goiqbhaoq bhaoq nail tsaol-aq juq jaol nail ngaol.\n16Ngal neq, Yeiqsul ngaol. Khali yaq munl juq bhai, ganl niil salkhil bhi khanq bhiq nail dai khi, ngal ngaq nail nqtavq gaqkhoel bhai khoel-ai leevq-a nail ngaol. Ngal neq, Daqbhil nail jeq-e jaq-a ngaol. Nqhao khe aqbhaq bhaq deedee nail aqgil iqsanl ngel naol” dai, ge lavq-a nail ngaol.\n17Aqhaqlal Miqyail khi, maol ail nail dai, lainq-ai thaq nail yaqmai-aq al gaq, “Lal yaoq” dai, khul nail ngaol. Khal ya gaiq-a nail tsaol-aq juq iqsanl mail “Lal yaoq” dai, khul nail ngaol. Ulcuvq khal moevq nail tsaol-aq lal yaoq. Khal daol movq nail tsaol-aq juq aqdoevq bhi doevq nail ulcuvq aqnieivq-ail daol lal yaoq.\n18Haoqgavq niil keiv nail lavqkhoel Miqyail nail haqbhoil gedan-ai thaq nail daoq niil juq bhai ya gaiq-a nail yaoq gaq yaoq-ao nee bhai, ngal daoq niailhai bivq nail ngaol. Tsaol-aq teevq gaq ganav haoqgavq niil nail lavqkhoel khe gevq-ai thaq nail juq bhai gaoq gevq laoq haq neq, haoqgavq niil nail lavqkhoel bhai gevq-ai thaq nail khoeq nail jiovq nail niil juq Miqyail aivq bhai bhi daq nail ngaol. 19Tsaol-aq teevq gaq ganav haoqgavq niil keiv nail lavqkhoel Miqyail nail haqbhoil gedan-ai thaq nail daoq niil juq bhai oil ha haq neq, haoqgavq niil nail lavqkhoel bhai gevq-ai thaq nail aqdoevq bhi doevq nail aqbhaol nail aqheeq khi meeq nail haol nail meenq lavqkhoel khe aivq ya heeq phaq-ail tsaq nail juq bhai, Miqyail oil ha nail ngaol.\n20“Ngal maldil lavqtsail mail yavq kha lee naol” dai, ganl niil salkhil khanq nail gaq ge nail ngaol. Ngel naol. Heeqphaq Yeiqsul-ol, yavq kha lee yaoq.\n21Heeqphaq Yeiqsul nail geeqlaoq eeljaol nuljuq iqsanl nail kovtavq bhai bhi jiav dei-eiq.